61989J0177
ΑΠΌΦΑΣΗ ΤΟΥ ΔΙΚΑΣΤΉΡΙΟΥ
της 19ης Ιουνίου 1990 (
*1
)
Στην υπόθεση C-177/89,
Επιτροπή των Ευρωπαϊκών Κοινοτήτων, εκπροσωπούμενη από τον G. Berardis, μέλος της νομικής της υπηρεσίας, με αντίκλητο στο Λουξεμβούργο τον Γεώργιο Κρεμλή, μέλος της νομικής της υπηρεσίας, Centre Wagner, Kirchberg,
προσφεύγουσα,
κατά
Ιταλικής Δημοκρατίας, εκπροσωπούμενης από τον Ivo Braguglia, avvocato dello Stato, με τόπο επιδόσεων στο Λουξεμβούργο την έδρα της ιταλικής πρεσβείας, 5, rue Marie-Adélaïde,
καθής,
που έχει ως αντικείμενο να αναγνωριστεί ότι η Ιταλική Δημοκρατία, υποβάλλοντας την εμπορία στην Ιταλία εδωδίμων εκχυλισμάτων και συναφών προϊόντων, ζωικής ή φυτικής προελεύσεως, που νομίμως παρασκευάζονται και διατίθενται στο εμπόριο σε άλλα κράτη μέλη, σε περιορισμούς ως προς τη σύνθεση, την ονομασία και τη συσκευασία, καθώς και εξαρτώντας την εν λόγω εμπορία από την προηγούμενη χορήγηση άδειας και επιβάλλοντας υποχρεώσεις σχετικές με την επισήμανση μη συμβιβαζόμενες με την ισχύουσα κοινοτική κανονιστική ρύθμιση, παρέβη τις υποχρεώσεις που υπέχει από το άρθρο 30 της Συνθήκης ΕΟΚ, καθώς και από την οδηγία 79/112/ΕΟΚ του Συμβουλίου, της 18ης Δεκεμβρίου 1978, περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμιση τους ( ΕΕ ειδ. έκδ. 03/024, σ. 33),
ΤΟ ΔΙΚΑΣΤΗΡΙΟ,
συγκείμενο από τους Ο. Due, πρόεδρο, F. Α. Schockweiler, Μ. Zuleeg, προέδρους τμήματος, G. F. Mancini, Τ. F. O'Higgins, J. C. Moitinho de Almeida, F. Grévisse, M. Diez de Velasco και P. J. G. Kapteyn, δικαστές,
( το σκεπτικό παραλείπεται )
αποφασίζει:
1)
Η Ιταλική Δημοκρατία, υποβάλλοντας την εμπορία στην Ιταλία εδωδίμων εκχυλισμάτων και συναφών προϊόντων, ζωικής ή φυτικής προελεύσεως, που νομίμως παρασκευάζονται και διατίθενται στο εμπόριο σε άλλα κράτη μέλη, σε περιορισμούς ως προς τη σύνθεση, την ονομασία και τη συσκευασία και εξαρτώντας την εν λόγω εμπορία από την προηγούμενη χορήγηση άδειας, παρέβη τις υποχρεώσεις που υπέχει από το άρθρο 30 της Συνθήκης ΕΟΚ.
2)
Καταδικάζει την Ιταλική Δημοκρατία στα δικαστικά έξοδα.
(
*1
)	Γλώσσα διαδικασίας: η ιταλική.